
ραψωδία  α




Στιχ. 1-25 προοίμιο. Συνοπτική παρουσίαση της υπόθεσης, η οποία ξεκινάει  in medias res.  Δηλαδή ο ποιητής δεν αφηγείται τα γεγονότα με τη χρονική τους σειρά αλλά ξεκινά από τη μέση της ιστορίας όταν ο Οδυσσέας έχει φτάσει πια ολομόναχος στο νησί της Καλυψώς.

1-13: προοίμιο ποιητή. Ο ποιητής επικαλείται τη Μούσα Καλλιόπη για να τον βοηθήσει. Γιατί;

14-26: προοίμιο της μούσας

στιχ. 9 : η έννοια της ανθρώπινης ευθύνης/ της ελευθερίας της ανθρώπινης βούλησης. Οι ανόητοι σύντροφοι του Οδυσσέα γνωρίζουν τι συνέπειες θα έχει η πράξη τους αλλά επιλέγουν να φάνε τα βόδια του Ήλιου κι έτσι αφανίζονται. Άρα έχουμε το εξής σχήμα:

· γνώση (ξέρουν τι θα συμβεί)

· ελευθερία βούλησης (είναι ελεύθεροι να επιλέξουν αν θα φάνε τα βόδια ή όχι)

· σφάλμα (επιλέγουν να σφάξουν τα ζώα)

· τιμωρία ( πληρώνουν με τη ζωή τους αυτή την επιλογή)

Η ανθρώπινη ευθύνη είναι βασική ηθική αρχή που διέπει την Οδύσσεια

Αντιθέσεις που προβάλλει το προοίμιο:

Πολύτροπος Οδυσσέας- νήπιοι σύντροφοι

Αφανισμός συντρόφων- σωτηρία Οδυσσέα

Επιστροφή άλλων ηρώων - μη επιστροφή Οδυσσέα

Αντιπάθεια Ποσειδώνα προς Οδυσσέα - συμπάθεια από τους υπόλοιπους θεούς

Δείγματα ανθρωπομορφισμού στο προοίμιο: Θυμός Ποσειδώνα προς Οδυσσέα

     Έρωτας νεράιδας Καλυψώς με Οδυσσέα

Στιχ. 26-108. Η πρώτη αγορά των θεών

Στιχ 35-39: επανέρχεται το θέμα της ελεύθερης ανθρώπινης βούλησης → βασική ηθική αρχή

Η αφήγηση της ιστορίας του Αιγίσθου προοικονομεί την τιμωρία των μνηστήρων

Στιχ. 46: ζήτημα αυτοδικίας (παίρνω το νόμο στα χέρια μου)

Ο διάλογος Δία- Αθηνάς έχει τη μορφή λόγου- αντίλογου. Έτσι τονίζονται οι αντιθέσεις και γίνεται ολόπλευρη διαπραγμάτευση του θέματος

Η εύνοια της Αθηνάς για τον Οδυσσέα φανερώνεται από:

· την πρωτοβουλία που παίρνει η θεά για να φέρει τη συζήτηση στον Οδυσσέα

· Τη συναισθηματικότητα του λόγου της (δύσμοιρος, απ τους δικούς του χωρισμένος, οδυρόμενο…) 

· Την αποσιώπηση της ύβρεως που έχει διαπράξει ο Οδυσσέας τυφλώνοντας τον Πολύφημο

· Την πρόταση και άμεση εκτέλεση του σχεδίου της

Στιχ 108: προβάλλεται η έννοια της υστεροφημίας → μέγιστη επιδίωξη στον Ομηρικό κόσμο

Στιχ 109-173: Η Αθηνά από τον Όλυμπο στην Ιθάκη

Ενανθρώπιση Αθηνάς → μεταμορφώνεται σε Μέντη. Δείγμα ανθρωπομορφισμού

Αταίριαστα εορταστική η ατμόσφαιρα στο παλάτι. Μόνο ο Τηλέμαχος οραματίζεται την επιστροφή του πατέρα του και την αποκατάσταση της τάξης.

Στιχ 130 προοικονομία

Σκηνή φιλοξενίας: βασικός θεσμός της Ομηρικής κοινωνίας (πολιτιστικό στοιχείο)

Το τυπικό της φιλοξενίας ( τα στάδια που ακολουθούνται)

· Ο ξένος κάθεται και του προσφέρεται υποπόδιο 
· Λουτρό 

· Πλούσιο γεύμα
· Γνωριμία ξένου και τυχόν αίτημα του

· Διανυκτέρευση

· Δώρο του οικοδεσπότη

Η ενότητα έχει πλήθος στοιχείων υλικού πολιτισμού / πρόσωπα που εργάζονται στο παλάτι / μέρη του παλατιού του Οδυσσέα. Η ενότητα αποτελείται από 4 σκηνές: 109-114  /115-140 /141-161/ 162-173

Στιχ 174-361: διάλογος Αθηνάς (Μέντη)  και Τηλέμαχου

Έντονη η απαισιοδοξία του Τηλέμαχου στχι 176 – 187 / 241-245

Στιχ 197-235: απάντηση Αθηνάς   Πλαστή διήγηση
Στχι 203-204 : πολιτιστικό στοιχείο → ανταλλακτικό εμπόριο / αναχρονισμός

Αναφορά στο Λαέρτη → επιβράδυνση

Στιχ 218: δίνει ελπίδες αλλά δεν επιβεβαιώνει αν ο Οδυσσέας είναι ζωντανός για να παρακινήσει τον Τηλέμαχο να τον αναζητήσει και να τον οδηγήσει στην ενηλικίωση

Στιχ. 247-248: ζήτημα υστεροφημίας
Στιχ 265: πληροφορία για ταφικά έθιμα ( στοιχείο πολιτισμού) βλ.  και πληροφορίες από την ιστορία σου για τον Μυκηναϊκό πολιτισμό

Στιχ 282-83 / 295: προοικονομίες νόστου του Οδυσσέα και μνηστηροφονίας
Οι Προτροπές του Μέντη  στον Τηλέμαχο είναι:

· Να συγκαλέσει συνέλευση

· Να διώξει τους μνηστήρες από το παλάτι

· Να αφήσει τη μητέρα του να επιστρέψει στο πατρικό της και να ξαναπαντρευτεί εκεί

· Να ταξιδέψει στην Πύλο και στη Σπάρτη αναζητώντας τον πατέρα του

· Αν μάθει ότι ο Οδυσσέας ζει να περιμένει ένα χρόνο. Αν όχι, να του αποδώσει τις πρέπουσες νεκρικές τιμές, να παντρέψει τη μητέρα του και μετά να βρει τρόπο να εξολοθρεύσει τους μνηστήρες.

Στιχ 365: Επιφάνεια Αθηνάς. «Θαυμαστόν» στοιχείο. Δίνει θάρρος στον Τηλέμαχο. Τον κάνει ισόθεο.

Στιχ 362-498 Πρώτη εμφάνιση Πηνελόπης – Ιθακησίων αγορά

Στιχ 376: πληροφορία για θεματολογία επικών τραγουδιών «εργ΄ανδρων τε θεων τε»

Στχι 400-401: αλλαγή στη συμπεριφορά του Τηλέμαχου → ενηλικίωση.

 Υπερώο, αργαλειός, ρόκα: πολιτιστικά στοιχεία που φανερώνουν τις ασχολίες και τη θέση της γυναίκας στην ομηρική κοινωνία.

424: προοικονομία: πράγματι ο Οδυσσέας θα εκδικηθεί με τη βοήθεια των θεών

Η διαδοχή στο θρόνο στιχ. 439-442

Κανονικά το βασιλικό αξίωμα είναι κληρονομικό. Αλλά στους στίχους αυτούς η κληρονομική διαδοχή αμφισβητείται αφού μπορούν κι άλλοι να ανέβουν στο θρόνο της Ιθάκης εκτός από τον Τηλέμαχο. Ο Όμηρος δεν ξεκαθαρίζει το ζήτημα του τρόπου διαδοχής. Πάντως στην εποχή του Ομήρου ο θεσμός της βασιλείας είναι ήδη εξασθενημένος και αμφισβητείται (αναχρονισμός). Ίσως αυτό απηχούν τα λόγια του Τηλέμαχου.

Στχι 444-445: θεσμός δουλείας → διαδεδομένος σε όλο τον αρχαίο κόσμο. Οι δούλοι είτε αγοράζονται, είτε είναι λεία από νικηφόρους πολέμους.

Στιχ 449-452: θεσμός ατομικής ιδιοκτησίας →  είναι από τις μεγαλύτερες αξίες του ομηρικού ανθρώπου. Ο σεβασμός στην ατομική ιδιοκτησία είναι πρωταρχικό καθήκον. Όποιος δε σέβεται την περιουσία του άλλου θεωρείται εγκληματίας.

 Στιχ 479-485: θεσμός παλλακείας. Ο Λαέρτης έδωσε είκοσι βόδια για την Ευρύκλεια. Δηλ. την πήρε για παλλακίδα  (επίσημη ερωμένη) και όχι για απλή υπηρέτρια.

Αντίνοος: αλαζόνας, προσβλητικός, ασεβής. Ο πιο αντιπαθής από τους μνηστήρες θα είναι και το πρώτο θύμα του Οδυσσέα

Ευρυμαχος: διπλωμάτης αλλά υποκριτής και ύπουλος. Καλοπιάνει τον Τηλέμαχο για να πάρει πληροφορίες για τον ξένο. Δηλώνει ότι σέβεται την περιουσία του Τηλέμαχου αλλά κι αυτός τόσο καιρό την κατασπαταλά.

Πλήθος στοιχείων υλικού πολιτισμού στην ενότητα

Προσοχή στο πως τονίζεται η  ανάγκη ασφάλειας του Τηλέμαχου ( 476 / 495-496). Πράγματι στις επόμενες ραψωδίες οι μνηστήρες θα θελήσουν να τον εξοντώσουν.

ΑΣΚΗΣΗ

ΣΩΣΤΟ Ή ΛΑΘΟΣ; 

1. Στο προοίμιο ο ποιητής επικαλείται τη Μούσα της τραγικής ποίησης:

2. Στη συνέλευση των θεών ακούμε την άποψη όλων των θεών για το νόστο του Οδυσσέα:

3. Στην ιστορία του Αιγίσθου τονίζεται το θέμα της ελεύθερης ανθρώπινης βούλησης:

4. Η Αθηνά κατεβαίνει στην Ιθάκη με φτερωτά  δερμάτινα σαντάλια:

5. Η αναφορά στο χάλκινο κοντάρι της Αθηνάς αποτελεί αναχρονισμό:

